

ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

NR. 42476 / 17.07.2024

2021

**Kereskényi Gábor, Primar al Municipiului Satu Mare**,

În temeiul prevederilor art. 136, alin. (1) din O.U.G. nr. 57/2019 privind Codul Administrativ, cu modificările și completările ulterioare, inițiez **Proiectul de hotărâre privind** **modificarea Anexei 1.1 și Anexa 2 la H.C.L. nr. 252/31.08.2023** (privind aprobarea Studiului de fezabilitate, a indicatorilor tehnico-economici, a devizului general pentru obiectivul de investiții Reabilitare colector de canalizare, din municipiul Satu Mare, aprobat pentru finanțare prin Programul național de investiții „Anghel Saligny”), pentru realizarea obiectivului de investiție:

**Reabilitare colector de canalizare,** din municipiul Satu Mare,

proiect în susținerea căruia formulez următorul:

**Referat de aprobare**

Având în vedere prevederile programului național ”Anghel Saligny” care implică depunerea pe platforma electronică a documentelor necesare contractării finanțării, pentru prezentul obiectiv de investiții, în cel mai scurt timp posibil, este necesară aprobarea prezentului proiect de hotărâre.

Supun atenției dumneavoastră propunerea de aprobare a **Proiectului de hotărâre privind modificarea Anexei 1.1 și Anexa 2 la H.C.L. nr. 252/31.08.2023** pentru obiectivul de investiții Reabilitare colector de canalizare, din municipiul Satu Mare, aprobat pentru finanțare prin Programul național de investiții „Anghel Saligny”, în vederea aprobării documentației de finanțare a acestui obiectiv de investiții.

Ținând seama de prevederile art. 41, art. 44, alin. (1) din Legea nr. 273/2006 privind finanțele publice locale, cu modificările și completările ulterioare, cu referire la cheltuielile de investiții și aprobarea documentațiilor tehnico-economice ale obiectivelor de investiții,

Raportat la prevederile art. 129, alin (2) lit. c) din O.U.G. 57/2019 privind Codul administrativ, cu modificările și completările ulterioare, potrivit cărora consiliul local hotărăște în condițiile legii și are atribuții privind dezvoltarea economico-socială și de mediu a municipiului, propun spre dezbatere și aprobare Consiliului Local al municipiului Satu Mare **Proiectul de hotărâre privind modificarea Anexei 1.1 și Anexa 2 la H.C.L. nr. 252/31.08.2023**, pentru obiectivul de investiții Reabilitare colector de canalizare, din municipiul Satu Mare, aprobat pentru finanțare prin Programul național de investiții „Anghel Saligny”, în forma prezentată de executiv.

**INIŢIATOR PROIECT**

**PRIMAR**

Kereskényi Gábor